ສະຫະລັດມີຄວາມ ລະວັງ ກ່ຽວກັບການເຕີບໂຕຂອງ ລັດອິສລາມ ໃນອາຟຣິກາ
ລັດອິສລາມໄດ້ປະກາດຕົນເອງ ເອົາເມືອງເອກເກືອບທັງໝົດຄືນໃໝ່ຢູ່ ອີຣັກ ແລະຊີເຣຍ ບັນດາເຈົ້າໜ້າທີ່ ສະຫະລັດ ມີຄວາມເປັນຫ່ວງກ່ຽວກັບວ່າ ຕໍ່ໄປ ພວກເຂົາອາດຈະເອົາອາຟຣິກາເປັນເປົ້າໝາຍ
ໃນຂະນະທີ່ເຂດຊຶ່ງປະກາດຕົນເອງເປັນລັດອິສລາມ ໄດ້ຖືກຍຶດຄືນ ຢູ່ໃນ ອີຣັກ ແລະ ຊີເຣຍ ເກືອບທັງໝົດແລ້ວ ບັນດາເຈົ້າໜ້າທີ່ສະຫະລັດກໍມີຄວາມເປັນຫ່ວງກ່ຽວກັບວ່າ ກຸ່ມດັ່ງກ່າວຈະພະຍາຍາມສ້າງຕັ້ງເຂດຄຸ້ມຄອງໃໝ່ຂອງຕົນຢູ່ບ່ອນໃດ ແລະອາຟຣິກາ ແມ່ນມີທ່າທາງວ່າອາດຈະເປັນເປົ້າໝາຍດັ່ງກ່າວ ໃນຂະນະທີ່ນັກຂ່າວວີໂອເອ ປະຈຳທຳນຽບຫ້າແຈ ຄາລາ ບາບ ມີລາຍງານ ວ່າກອງທັບສະຫະລັດພະຍາຍາມ ທີ່ຈະຫາທາງ ປ້ອງກັນ ບໍ່ໃຫ້ກຸ່ມຫົວຮຸນແຮງຈັດລັດອິສລາມ ສວຍໂອກາດນຳໃຊ້ ຂົງເຂດທີ່ບໍ່ມີການ ປົກຄອງອັນກວ້າງໃຫຍ່ໃນ ທະວີບອາຟຣິກາ ເປັນທີ່ໝັ້ນຂອງຕົນຊຶ່ງ ກິ່ງສະຫວັນ ຈະ ນຳເອົາລາຍລະອຽດມາສະເໜີທ່ານ ໃນອັນດັບຕໍ່ໄປ ຄວາມທຸກຈົນ ຄວາມຜິດຫວັງທາງດ້ານການເມືອງ ແລະມີຊາວໜຸ່ມຢ່າງຫຼວງຫຼາຍ ມີ ຊາວມຸສລິມທີ່ຫວ່າງງານນັ້ນ ສິ່ງເຫລົ່ານັ້ນແມ່ນເງື່ອນໄຂທີ່ເໝາະ ທີ່ສຸດ ສຳລັບພວກ ຫົວຮຸນແຮງຈັດອິສລາມ ແລະເຂົາເຈົ້າໄດ້ພົບພໍ້ສິ່ງເຫຼົ່ານີ້ທັງໝົດຢູ່ໃນອາຟຣິກາ ທ່ານໄມເກິລ ແມັກຄອລ ປະທານຄະນະກຳມະການຮັກສາຄວາມປອດໄພພາຍໃນ ປະເທດ ຂອງສະພາຕ່ຳ ກ່າວວ່າ ທະວີບອາຟຣິກາທັງໝົດ ມີທະຫານອາເມຣິກັນ ໜ້ອຍກວ່າເຄິ່ງນຶ່ງຂອງຈຳນວນທະ ຫານອາເມຣິກັນ ທີ່ໄດ້ສົ່ງໄປປະຕິບັດງານຢູ່ອັຟການິສຖານ ແຕ່ວ່າ ການເພີ້ມຂຶ້ນຂອງ ການກໍ່ການຮ້າຍ ແມ່ນເຫດຜົນນຶ່ງທີ່ວ່າເປັນຫຍັງທະ ຫານຈຶ່ງໄປມີໜ້າຢູ່ທີ່ນັ້ນ ຊຶ່ງໄດ້ ເພີ້ມຂຶ້ນຢ່າງວ່ອງໄວ ຢູ່ໃນທະວີບດັ່ງກ່າວຈາກ 3,200 ຄົນ ໃນປີ 2009 ເປັນປະມານ 6,500 ຄົນ ໃນທຸກມື້ນີ້ ເອກອັກຄະລັດຖະທູດ ຈອນ ແຄມແບລ ຈາກສະພາຄວາມສຳພັນຕ່າງປະເທດ ກ່າວ ວ່າ ທ່ານຈອນ ແຄມແບລ ຜູ້ທີ່ໄດ້ຮັບໜ້າທີ່ເປັນເອກອັກຄະລັດຖະທູດ ຢູ່ ໄນຈີເຣຍ ພາຍໃຕ້ປະທານາທິບໍດີ ຈອຣຈ໌ ດັບເບີນຢູ ບູສ ໄດ້ກ່າວຕໍ່ ວີໂອເອວ່າ ຄວາມພະຍາຍາມທີ່ສຳຄັນສຸດຢູ່ໃນທະວີບດັ່ງກ່າວ ຄວນຈະເປັນໃນອັນທີ່ທ່ານຮ້ອງວ່າ ສາເຫດຮາກເຫງົ້າທີ່ກໍ່ໃຫ້ເກີດລັດທິຫົວຮຸນແຮງຈັດ ນັ້ນກໍຄືຂາດການພັດທະນາທາງເສດຖະກິດ ແລະ ການປົກຄອງທີ່ບໍ່ດີ ແຕ່ຄວາມພະຍາຍາມດັ່ງກ່າວນີ້ ຈະພິສູດໃຫ້ເຫັນວ່າ ເປັນການຍາກຂຶ້ນຖ້າຫາກງົບ ປະມານຂອງກະຊວງຕ່າງປະເທດສະຫະລັດ ຖືກຕັດລົງນຶ່ງສ່ວນສາມ ດັ່ງທີ່ໄດ້ປະກາດ ຢູ່ໃນແຜນງົບປະມານຂອງລັດຖະບານ ເອກອັກຄະລັດຖະທູດແຄມແບລ ກ່າວວ່າ ກອງບັນຊາການທະຫານສະຫະລັດ ໃນເຂດອາຟຣິກາ ທີ່ດູແລກິດຈະການທາງທະຫານ ຢູ່ໃສທະວີບດັ່ງກ່າວ ແນໃສ່ເພື່ອເສີມຂະຫຍາຍກຳລັງກອງທັບໃນເຂດທ້ອງຖິ່ນຂອງອາ ຟຣິກາ ຕໍ່ສູ້ກັບພວກຫົວຮຸນແຮງຈັດອິສລາມ ຊາວໜຸ່ມອາຟຣິກາທີ່ກຳລັງເຕີບໂຕ ພົນລະເມືອງທີ່ເປັນຜູ້ຊາຍກຳລັງພ້ອມແລ້ວສຳລັບ ການເກັບເກນອີງຕາມຄຳເວົ້າຂອງເຈົ້າໜ້າທີ່ອະວຸໂສໃນການເກນທະຫານ ຢູ່ກອງບັນ ຊາການສະຫະລັດໃນອາຟຣິກາ ໄດ້ກ່າວຕໍ່ວີໂອເອ ຈ່າໂທເຣມັນ ໂຄໂລນ ໂລເປສ ຫົວໜ້າເກັບເກນຂອງກອງບັນຊາການທະຫານສະຫະ ລັດໃນອາຟຣິກາ ກ່າວວ່າ ການອະນຸຍາດໃຫ້ທຳການໂຈມຕີທາງອາກາດຕໍ່ພວກຫົວຮຸນແຮງ ແທນທີ່ແຕ່ຈະໂຈມ ຕີ ເພື່ອປ້ອງກັນບັນດາພັນທະມິດໃນອາຟຣິກາແລະທີ່ປຶກສາທະຫານອາເມຣິກັນ ເທົ່ານັ້ນ ຈ່າໂທໂລເປສ ກ່າວວ່າ “ແນ່ນອນມັນຊ່ວຍ ເພາະວ່າພວກເຮົາເຮັດໃຫ້ດີສຸດທີ່ຈ ແຕ່ວ່າ ສົງຄາມຕໍ່ຕ້ານຫົວຮຸນແຮງຈັດ ຢູ່ໃນອາຟຣິກາ ບໍ່ແມ່ນວ່າມີຂຶ້ນໂດຍປາ ສະຈາກການໃຊ້ຈ່າຍ ໜ່ວຍກ້າຕາຍສະຫະລັດ ຫລືເນວີຊຽລຄົນນຶ່ງ ໄດ້ເສຍຊີວິດ ໃນການຊ່ວຍເຫຼືອກຳລັງ ຮັກສາຄວາມປອດໄພໂຊມາເລຍ ຕໍ່ກຸ່ມອາລ-ຊາບັບ ໃນເດືອນພຶດສະພາ ແລະທະຫານສະຫະລັດອີກສີ່ຄົນ ໄດ້ຖືກສັງຫານໃນເດືອນຕຸລາ ຈາກການດັກສະກັດໂຈມຕີ ໂດຍ ກຸ່ມລັດອິສລາມ ຢູ່ປະເທດໄນເຈີ ຖ້າຫາກຄວາມຕ້ອງການໃນດ້ານປອດໄພ ມີເພີ້ມຂຶ້ນໃນໄລຍະຫລາຍເດືອນຕໍ່ໜ້ານີ້ີ້ ທະຫານອາເມຣິກັນໃນຈຳນວນເພີ້ມຂຶ້ນ ອາດຈະຖືກສົ່ງໄປປະເຊີນໜ້າກັບສະຖາການ ທີ່ເປັນອັນຕະລາຍຢູ່ໃນທົ່ວທະວີບອາຟຣິກາ COMMAND CHIEF MASTER SERGEANT COLON-LOPEZ, AFRICOM: